Jean Worré
De Jean Worré, gebuer den 3. September 1816 an der Stad Lëtzebuerg an do gestuerwen de 17. Oktober 1901, war e lëtzebuergeschen Ingenieur.

1845 krut hien eng Nominatioun als Kondukter bei der Bauverwaltung a gouf dunn 1874 Chef-Ingenieur.

De Worré huet haaptsächlech Brécke mat engem grousse Bou gebaut an huet verschidden Alternativen ënnersicht fir eng Bréck iwwer de Péitrussdall ze bauen. Hien huet och d'Pläng gemaach fir de Plateau Bourbon an d'Ëmfeld vun der Gare z'amenagéieren, huet d'Säitestroosse vun der Aler Avenue gezeechent an och d'Antwerpenerstrooss (deemools rue du Fieldgen) geplangt bis op d'Kräizung mat der rue de la Semois.

Dem Worré seng Pläng hunn den Édouard André dozou bruecht de Péitrussdall als ëffentleche Park unzeleeën.

De Jean Worré ass um Nikloskierfecht an der Stad Lëtzebuerg begruewen.

Gielercher 

 Officier vum Ordre de la couronne de chêne (Promotioun 1887)
 Chevalier vum Ordre de Léopold

Bibliographie 
 Philippart, R., 2007. Jean Worré (1816-1901). In (S. 25): Luxembourg. Historicisme et identité visuelle d'une capitale. 207 S. éditions saint-paul. ISBN 978-2-87963-694-8

Gebuer 1816
Lëtzebuergesch Ingenieuren
Gestuerwen 1901
Officier de l'ordre de la couronne de chêne
Chevalier vum Ordre de Léopold